394 
MEMORIAS CIENTIFICAS 1 LITERARIAS 
magera tan buena, e tan leal e tan abastada, en vn dia fue 
subjugada e vencida como sinon oviesse homines por fazien- 
da opor pecado de Sennor. 
DELOS MALES QUE SUFRIO ESPAYNNA 
;Ay, dolor! ya non abia qui alca se la mano adefender Spay- 
na. E finco la tierra liana yerma de gentes, renobaron se los 
males de Hercules, e delos griegos, e delos alanos e delos 
uandalos; agora comenco de regnar en Espaynna el linage 
ageno. Item ploro Espaynna e non obo qui la conorcar ni 
quien fablasse o se doliesse de su mal. 
Item el nombre de Jhesu Christo abaxado e el de Maho- 
mat alqado. Item la yglesia quebrantada e la mezquita ai- 
Qada; assique non finco yglesia cathedral en Espaynna que 
non fuese destruyda al suelo, sino la de Sibilla et esto por 
que Hopa el arcobispo con otros de Sibilla por escapar tor- 
nose al sennorio delos moros, por fazer con ellos guerra e 
paz con todos los que fincaron a este pleyto ally; et en los 
otros logares decbos mixta a.rabes que quiere dezir mescla- 
dos con los arabes e oy daman los moscarabes. Entonce fue 
ron todos los trasoros perdidos e las reliquias e los cuerpos 
delos santos. Quoanto mal sufrio Babilonia de Ciro e de Da- 
rio, e Roma de Alarico e Taulfo e delos godos, e Jherusalem 
tanto mas sufrio Spaynna por si en on dia. 
DE COMO LEBARON LAS RELIQUIAS DE TOLEDO A ISTURIAS 
E despues assi se perdia la tierra, Urbano pripiado de To 
ledo con los otros prelados prisieron el archa con las reli- 
quias, et priuilegios, e scripturas de Sant Ildefonso e de Ju- 
lian Poirimo, e la vestimenta de Santa Maria que dio aSant 
Ildefonso, por que non se perdiessen lebaron lo todo alstu- 
rias. E Toledo non fue destruydo que los cristianos que ally 
eran rendieron se por suyos e por les obedir, e pusieron en 
